Η σταδιακή προσέγγιση αποτελεί ένα από τα πλέον κρίσιμα μέρη της αναδιάρθρωσης της διοίκησης. Διαχωρίζει την κατασκευή και τη συναρμολόγηση της μηχανής σε τέσσερα στάδια, καθένα από τα οποία κινείται προς έναν βασικό στόχο. Αυτό καταλήγει στον τελικό στόχο του τέταρτου σταδίου: πλήρης λειτουργία δευτερίου-τριτίου (D-T). Σε κάθε στάδιο του προγράμματος, εκτελούνται μόνο οι δραστηριότητες που είναι καίριας σημασίας για την επίτευξη του στόχου του συγκεκριμένου σταδίου. Το εν λόγω σχέδιο λαμβάνει υπόψη τους οικονομικούς περιορισμούς των συμβαλλόμενων μερών του ITER, περιορίζοντας τις συνεισφορές σε χρήμα και αναβάλλοντας τις συνεισφορές σε είδος που δεν είναι απαραίτητες για την τρέχουσα φάση του προγράμματος. Περιορίζει επίσης τους κινδύνους υποβάλλοντας τη μηχανή και τα υφιστάμενα κατασκευαστικά μέρη σε δοκιμές μετά την ολοκλήρωση κάθε σταδίου, καθιστώντας δυνατό τον εντοπισμό και την αντιμετώπιση τυχόν ζητημάτων πριν από τη συνέχεια του προγράμματος. Το πρόγραμμα βρίσκεται επί του παρόντος στο πρώτο του στάδιο, με βασικό στόχο το πρώτο πλάσμα. Προκειμένου να επιτευχθεί το πρώτο πλάσμα το 2025 όπως έχει προγραμματιστεί, η F4E έχει υιοθετήσει μια στρατηγική που ονομάζεται «Straight Road to First Plasma» (στην ευθεία για το πρώτο πλάσμα), η οποία δίνει προτεραιότητα στα κατασκευαστικά μέρη που είναι απαραίτητα για το συγκεκριμένο ορόσημο. Η σταδιακή προσέγγιση απεικονίζεται στο Σχήμα 5 παρακάτω.

3.Πηγές αποδεικτικών στοιχείων

Ακολουθεί ένας κατάλογος με όλα τα έγγραφα στα οποία βασίστηκε για την ανάλυση της η συγκεκριμένη μελέτη:

·Η απόφαση του Συμβουλίου που ίδρυσε την F4E και όρισε τους στόχους της: «Περί ιδρύσεως της ευρωπαϊκής κοινής επιχείρησης για τον ITER και την ανάπτυξη της πυρηνικής σύντηξης και περί παραχωρήσεως προνομίων σε αυτήν», 27 Μαρτίου 2007

·Ετήσιες εκθέσεις της F4E

·Για βασικές πληροφορίες σχετικά με τη ρύθμιση των ιδιωτικών συμβάσεων: David Metzger, «The Rules of Engagement: Private Sector Procurement and the Common Law» (Οι κανόνες εμπλοκής: προμήθειες του ιδιωτικού τομέα και το κοινό δίκαιο», Απρίλιος 2012

·Ο «χάρτης πορείας για την ενέργεια 2050», που δημοσιεύτηκε το 2012

·Ernst and Young, Δημοσίευση από το Ευρωπαϊκό Κοινοβούλιο, «Potential for Reorganisation within the ITER Project to Improve Cost-effectiveness» (Δυνατότητα αναδιοργάνωσης στο πλαίσιο του προγράμματος ITER για τη βελτίωση της σχέσης κόστους-αποτελεσματικότητας), 15 Μαΐου 2013

·William Madia and Associates, «Final report of the 2013 ITER Management Assessment» (Τελική έκθεση για την αξιολόγηση της διαχείρισης του ITER 2013), 18 Οκτωβρίου 2013

·Το «Στρατηγικό σχέδιο ενεργειακών τεχνολογιών (ΣΕΤ)», που δημοσιεύτηκε στις 12 Δεκεμβρίου 2017

·6η Ετήσια Αξιολόγηση της F4E, Έκθεση προς το Διοικητικό Συμβούλιο

·Trinomics, «Study on the impact of the ITER activities in the EU» (Μελέτη σχετικά με τον αντίκτυπο των δραστηριοτήτων του ITER στην ΕΕ), Μάιος 2018 (που συνήθως αναφέρεται ως μελέτη «εκτίμησης της σχέση κόστους-ωφέλειας»)

·Ramboll, «The European Contribution to ITER: Achievements and Challenges», (Η ευρωπαϊκή συνεισφορά στον ITER: Επιτεύγματα και προκλήσεις) Μάιος 2018

·Trinomics, «Supporting Analysis for an Impact Assessment on the Future Funding of EU Participation in ITER Project and Broader Approach (BA) Activities under the next MFF» (Υποστηρικτική ανάλυση για την εκτίμηση επιπτώσεων σχετικά με τη μελλοντική χρηματοδότηση της συμμετοχής της ΕΕ στις δραστηριότητες του προγράμματος ITER και των δραστηριοτήτων ευρύτερης θεώρησης (BA) στο επόμενο ΠΔΠ), Μάιος 2018





Παράρτημα 2: Μέθοδοι που χρησιμοποιούνται για την προετοιμασία της αξιολόγησης

Για τη συλλογή αποδεικτικών στοιχείων και τη διεξαγωγή ανάλυσης για την υποστήριξη της εν λόγω αξιολόγησης, ορίστηκε ένας εξωτερικός σύμβουλος (Ramboll) το 2017. Ο σύμβουλος εκτέλεσε όλα τα καθήκοντα που απαιτούνται υπό τον έλεγχο μιας διυπηρεσιακής ομάδας (ISG) και της διοίκησης της ΓΔ Ενέργειας. Τα πρωταρχικά στοιχεία συλλέχθηκαν κυρίως από τις 21 Δεκεμβρίου 2017 έως τις 29 Ιανουαρίου 2018.

Ερωτήσεις αξιολόγησης της μελέτης υποστήριξης

Στους όρους αναφοράς της εν λόγω μελέτης προσδιορίστηκαν 21 ερωτήσεις αξιολόγησης προς απάντηση στην έκθεση. Οι εν λόγω ερωτήσεις αξιολόγησης έχουν ως εξής:

1.Σε ποιον βαθμό έχουν επιτευχθεί μέχρι στιγμής οι στόχοι της ευρωπαϊκής συμμετοχής στον ITER όπως αναφέρεται στο άρθρο 1 παράγραφος 2 του καταστατικού της F4E;

2.Ποιες ήταν οι ποσοτικές και ποιοτικές επιπτώσεις στην ανάπτυξη, την απασχόληση, την καινοτομία, τις επιχειρήσεις και τις ΜΜΕ που συνδέονται με την ευρωπαϊκή συνεισφορά στον ITER;